நிகழவிருக்கும் நன்மையை முன்கூட்டிச் சொல்லும் எனப் பாவிக்கப்படும் அறிகுறி நற்சகுனம் = நல் + சகுனம் கிராமங்களில் வீட்டிலிருந்து புறப்படும்போது நிறைகுடம், சுமங்கலி, பசு, கன்று, கழுதை, பிணம் சுமந்த பாடை, வண்டிக் காளைகள் இவற்றை நற்சகுனங்கள் என்று கருதினார்கள். இன்றும் தூரா தொலைக்குப் பயணம் புறப்படும்போது, வீட்டின் படி இறங்கும்போது, சுமங்கலிப் பெண்களை எதிரே வரச் சொல்வார்கள். கல்யாணப் பெண்ணோ, மாப்பிள்ளையோ பயணம் மேற்கொள்-ளும்போது, வாடகை காருக்கு நற்சகுனமாக தண்ணீர்க் குடம் சுமந்த சுமங்கலிப் பெண்ணை எதிரே வரச் சொல்வார்கள். தற்செயலான நிகழ்வுதானே சகுனம் எனப்படுவது? வலிந்து வரச் செய்வது என்ன சகுன இலக்கணம் என்று தெரியவில்லை. பெரும்பாலும் அச்சம் மூல காரணமாக இருக்க வேண்டும். (சகுனம், நாஞ்சில்நாடன்) பொற்சிவிகை; பொன்னால் ஆன பல்லக்கு கனகதண்டி = கனகம் + தண்டிகை. கனகம் எனில் பொன். தண்டிகை எனில் பல்லக்கு.  ‘வால் நீண்ட கரிக்குருவி வலமிருந்து இடமானால் கால் நடையாய்ப் போனவரும் கனகதண்டி ஏறுவரே’ என்பது ஒரு நற்சகுனம் பற்றிய பழம் பாடல். அதாவது இரண்டாகப் பிளந்து இருக்கும் நீண்ட வாலை உடைய கரிக்குருவி, வலப் பக்கத்தில் இருந்து இடப் பக்கம் பறந்தால், கால் நடையாகப் பயணம் மேற்கொண்டவரும் பல்லக்கில் ஏறித் திரும்பி வருவார்களாம். எனது 35 ஆண்டு காலப் பயணங்களில், கிராமத்து வண்டித் தடங்களில் பல முறை கரிக்குருவி வலமிருந்து இடமாகியதுண்டு. இதுவரை படகையும் காணோம், பல்லக்கையும் காணோம். (சகுனம், நாஞ்சில்நாடன்)